En inground trampolin er beregnet til nedgravning i haven. På en inground trampolin er der derfor ikke nogle lange ben. Der er kun korte forstærkede ben, som holder siderne. Man kan ikke bruge en almindelig trampolin som inground.
Ved inground trampoliner er der blevet taget højde for, at luften kan evakueres, når der hoppes. Derudover er der også sørget for, at den står stabilt på jorden med sine korte ben. Benene er desuden zinkbehandlede, så de holder ekstra længe. Dette er ikke tilfældet med en almindelig trampolin, som leveres med et stel/ramme, som gør det muligt at flytte den rundt i haven. En inground trampolin vil selvsagt ikke kunne flyttes.